VIGAN CITY --- Natnagen iti dakulap dagiti otoridad ti Cabugao, Ilocos Sur ti "runner" ti maysa kadagiti drug pusher ti nasao nga ili.
Ti suspek ket ni Henry Castillo Castillo, 40- anyos, awanan trabaho ken taga Barangay Pug- os , Cabugao.
Maibasar iti statement ni PNP- Cabugao Chief of Police, Police Chief Inspector William Nerona, nagpatrolya da idi nasalamaan da ni Castillo a naka- jacket ken naka- back pack ken naggandat pay a naglibas ngem saan a nagballigi.
Nasamsam manipud iti suspek ti maysa a granada, caliber 380 pistol, bala ti 5.5 armalite, 23 glass tubes, 10 ringgilia (syringe), 7 lighters, 5 improvised tooter, 14 plastic sachet with shabu residue, plastic sachet ti shabu ken peke a P500.
Innayon pay ni Nerona, nupay inrason ti suspek a naala na dagiti iggem armas , shabu , ken shabu paraphernalias, saan da a mamati agsipud ta mabigbigbig isuna a " runner " ti maysa kadagiti kapigsaan a drug pusher iti lugar a ni Abelardo Tinaza a namin- anun a daras a na- raid ngem itultuloy da latta ti panaglako ti droga.
ilo_Latn ilo_Latn ilo_Latn ilo_Latn ilo_Latn